Ruan Wessels oor boelies: 'Dit was tough' | SARIE
Ruan Wessels oor boelies: ‘Dit was tough‘	deur Fanie Cronjé
Die sukses op so ŉ jong ouderdom was ŉ groot verrassing en vreugde vir Ruan, maar hy het gou besef dit kom teen ŉ prys.
“Ek is op genade deur skool. Ek het nie baie geleer of huiswerk gedoen nie,” het hy aan SARIE.com vertel. Hy moes boonop leer hoe om boelies te hanteer.
“Dit was tough. Kinders vorm hul eie opinies. Eers het ek gemaak of ek dit nie hoor nie, maar dit werk nie regtig nie. Wat wel gewerk het was om hulle te approach in liefde en vrede. Ek het net vir hulle gesê: ‘Ek gee jou nie moeilikheid oor jy rugby of krieket speel nie, moet my nie moeilikheid gee oor ek toneelspeel nie.'”
Ironies genoeg is hy self baie lief vir aksie-krieket. In 2012 was hy gekies as lid van die Proteas se Diamond-ontwikkelingspan. En in 2014 het ŉ bronsmedalje verower by die wêreld-kampioenskappe vir koeng foe.
“Binnelanders het my van die begin af laat weet ek kan self besluit of ek wil aanbly of nie. Ek het die opsie.”
“Ek moes elke dag vroeër stel toe gaan sodat ons deur my teks kon werk. Hy (Dawid Minnaar) het my gewys hoe om deur ŉ teks te werk en my in toom te hou en professioneel te wees op stel.”
Jou Romeo gaan oor ŉ groep skoolkinders, verbode liefde en die stryd tussen die jocks en die nerds. Sy karakter Markus is ŉ jock wat verlief raak op ŉ drama-nerd.
“Ek was nie ŉ jock of ŉ nerd nie, ek was iewers in die middel.”
Hy speel volgende jaar in nog ŉ fliek, Kampterrein, en ook ŉ TV-reeks vir kykNET, Seepglad.